Agisight/tyv-rus-200k huggingface dataset:
Тувинский: Ол үеде бистиң эң чоок кожавыс америк чазак дүжүмеди кижи турган.
Русский: В то время нашим ближайшим соседом был американский правительственный чиновник.
Тувинский: Ооң-биле 1979 чылда Каттышкан Штаттарга ужуражыр аргалыг болдум, ынчан ол кырган-авамның дугайында чугаалай берген чүве.
Русский: Мне довелось встретиться с ним в Штатах в 1979 году, и он заговорил о моей бабушке.
Тувинский: Кажан ооң кадайы дун оглун божаанда, Мола дагаа мүнү хайындыргаш, аныяк иеже чорудупканын ол дүжүмет сагынган.
Русский: Он вспоминал, что, когда его жена родила первенца, Мола приготовила куриный суп и послала его молодой матери.
Тувинский: Божаан соонда баштайгы айда быжыг кадыкшылче сагыш салырын аажок чугула херек деп санаар.
Русский: Забота о хорошем здоровье в течение первого месяца после родов считается очень важным делом.
Тувинский: Демги кижи шала-була таныыры кижи дээш кырган-авамның сагыш човаашкынын кажан-даа утпайн чораан.
Русский: Этот человек никогда не забывал бабушкиной заботы по отношению к едва знакомому ей человеку.
Тувинский: Бүгү улустуң кырган-авамга хамаарылгазы хүндүткелдиг, чүге дээрге ол бодун кажан-даа өскелерден өрү азы куду көрдүнмейн келген.
Русский: Все относились к бабушке с уважением, потому что она никогда не ставила себя выше или ниже других.
Тувинский: Ужурашканы кижи бүрүзү-биле ол хүндүткелдиг чугаалажыр чораан.
Русский: Она уважительно обращалась с каждым, кого встречала.
Тувинский: Ооң ажыл-агыйынга ажылдап турганнар безин аңаа ынак турган.
Русский: Даже те, кто работал у нее по хозяйству, любили ее.
Тувинский: Анаа-ла айтыышкыннар берип олурар орнунга, ол хүн бүрүнүң ажылынга киржип, ону канчаар кылза чогуурун хөделдерге бодунуң үлегери-биле көргүзүп бээр.
Русский: Вместо того чтобы сидеть и давать указания, она участвовала в повседневной работе и на собственном примере показывала слугам, как ее следует исполнять.
Тувинский: Кырган-авам чүдүлгелиг кижи.
Русский: Бабушка была набожной женщиной.
Тувинский: Эртениң-не ол чүнү-даа мурнай мөргүлдер номчуп, өг-бүлениң бурганынга өргүлдер салыр чаңчылдыг.
Русский: Каждое утро она первым делом читала молитвы и делала подношения семейному божеству.
Тувинский: Бисти шажын-чүдүлгениң үндезининге ылап-ла ол өөредип каан.
Русский: Именно она научила нас основам религии.
Тувинский: Мен аквариумнарлыг турган болгаш, балыктарны дириг шыйлашкыннар-биле чемгерер турдум.
Русский: У меня были аквариумы, и я кормил рыбок живыми червями.
Тувинский: Ынчап турумда, кырган-авам мени эскерип кааш, коргуушкунга алзып, бир дириг амытанны өскези-биле чемгерери улуг хай-бачыт-тыр деп барган.
Русский: Застав меня за этим занятием, бабушка пришла в ужас и заявила, что скармливать одно живое существо другому – большой грех.
Тувинский: Меңээ ол чугаа аажок улуг салдар чедирген, оон, өлүрүүшкүнге киришпес дээш, балыктарны кургаг чем-биле чемгерип эгелээн бис.
Русский: На меня это произвело огромное впечатление, и мы перешли на сухой корм для рыбок, чтобы не принимать участия в убийстве.
Тувинский: Кырган-авам балыктарга ынак кижи.
Русский: Она любила рыбок.
Тувинский: Бис оларже кады кайгап көрүп, оларга янзы-бүрү аттар тыпсыр турдувус.
Русский: Мы вместе смотрели на них и давали им разные имена.
Тувинский: Хамык балыктың аажы-чаңы аңгы-аңгы боорунче ол мээң кичээнгейимни угландырган: чамдыктары чазый, а өскелери – чаагай сеткилдиг.
Русский: Она обратила мое внимание на то, что у всех рыбок разный характер: одни были жадными, другие – благородными.
Тувинский: Ол бисти амыдыралды үнелээр кылдыр өөреткен.
Русский: Она научила нас ценить жизнь.
Тувинский: Март айдан ноябрьга чедир школа-интернатка чурттаар турдувус.
Русский: С марта по ноябрь мы жили в школе-интернате.
Тувинский: Оон бүгү өг-бүле кышкы дыштанылгада Калькуттаже чоруптар.
Русский: Затем все семейство отправлялось на зимние каникулы в Калькутту.
Тувинский: Мола алдан хар ажа берген-даа болза, хамык-ла чаа чүвеге ажык, баштактанып, хөглээринге ынак кижи.
Русский: Моле было за шестьдесят, но она оставалась открытой всему новому и любила шутки и веселье.
Тувинский: Ол бисти бойдусче селгүүстээшкиннерже эдертип ап, кудумчуга садып турар индий аъш-чемни шенээрин чөпшээрээр турган.
Русский: Бабушка брала нас на пикники и позволяла пробовать продававшуюся на улице индийскую пищу.
Тувинский: Кинога ынак болгаш, ол бисти бо-ла эдертип алыр.
Русский: Она любила кино и часто брала нас с собой.
Тувинский: Карак чажы хем ышкаш агар, хөй ыры-танцылыг индий фильмнерге онза ынак кижи.
Русский: Ей особенно нравились индийские фильмы, в которых слезы лились рекой и было много песен и танцев.
Тувинский: Олар хинди дылда болбайн канчаар, ынчангаш ол чугааларны билбес турган, а бис аңаа сюжеттиң хөгжүлдезин канчап-чооп билип аарынга дузалажып турдувус.
Русский: Разумеется, они были на хинди, поэтому она не понимала диалогов, но мы помогали ей как-то сориентироваться в развитии сюжета.
Тувинский: Ол боду тергиин чугаалакчы болбазыкпе.
Русский: Она сама была великолепной рассказчицей.
Тувинский: Бай өг-бүлениң аъш-чемин оорлап алгаш, ядыы өг-бүлеге бээр дииспей-хей чүве дугайында төөгүлери-биле бисти коргударынга ынак.
Русский: Любила пугать нас историями о кошке-призраке, которая крала хлеб у богатой семьи и отдавала его бедной.
Тувинский: Ооң Норбу деп оглу Каттышкан Штаттарда Индиана штаттың университединче башкылап чорупкан.
Русский: Ее сын Норбу уехал в Штаты преподавать в университете штата Индиана.
Тувинский: Аңаа аалдап баргаш, Мола орай дүне телевизорга коргунчуг фильмнерни күзелдии-биле көөр турган.
Русский: Во время визита к нему она глубокой ночью с удовольствием смотрела по телевизору фильмы ужасов.
Тувинский: Бис акым-биле чокшу бээривиске-ле, Мола бисти чарып, кымның шынныын, кымның буруулуун шиитпирлээр турду.
Русский: Каждый раз, когда мы с братом дрались, Мола разнимала нас и решала, кто прав, кто виноват.
Тувинский: Ооң шиитпирлерин хүндүлээр бис, чүге дээрге ол кезээде чөптүг боор кижи.
Русский: Мы уважали ее решения, ведь она всегда была справедливой.
Тувинский: Ол биске кажан-даа чүнү-даа чыгавас, аңаа бир-ле чүве кылып бээрин дилевес турган.
Русский: Она никогда ничего не навязывала нам и не просила сделать что-нибудь для нее.
Тувинский: Ооң ынакшылы болгаш чазык-чаагайы биске айыыл чогун шаңнап келген.
Русский: Ее любовь и сердечность дарили нам чувство безопасности.
Тувинский: Мола аажок улуг сервантыларлыг, аңаа ол бодунуң чүү-хөөзүн арыг-силиг болгаш аайлыг-баштыг, шуптузу бодунуң туружунда кылдыр шыгжап, тудуп келген.
Русский: У нее были огромные серванты, в которых она держала свои вещи – в чистоте и порядке, все на своем месте.
Тувинский: Шак ол аажок улуг эртине-байлак шыгжамырларының чамдык хааржакчыгаштарының, полкаларының дүвүнде уйнуктары биске дээш ооң чажырып кааны чигирзиг болгаш өске-бир аъш-чем аймаа кезээде чыдар турду.
Русский: В глубине некоторых ящиков и полок этих громадных сокровищниц всегда были спрятаны сладости или какие-нибудь другие угощения для нас, ее внуков.
Тувинский: Бир-ле чүве күзээн болзувусса, оон дилээривиске, ол бодунда бар-ла бүгү чүвезин биске бериптеринге кезээде белен чорду.
Русский: Когда нам чего-нибудь хотелось, мы просили ее, и она неизменно была готова отдать нам все, что у нее было.
Тувинский: Кырган-авамның кара күжүн-даа, тура-соруун-даа магадаар чордум.
Русский: Я восхищался бабушкиной силой, как физической, так и душевной.
Тувинский: Фермага бис херим иштинче бадып кээр чадалыг чаа бажың тудуп турган бис.
Русский: На ферме мы строили новый дом с лестницей, спускавшейся во двор.
Тувинский: Бир катап ол тайгаш, сес азы он тепкииштиг бүдүн чада кезээн ужугуп бада берген.
Русский: Однажды она поскользнулась и пролетела целый лестничный марш из восьми или десяти ступенек.
Тувинский: Бис шупту олче халчып келдивис.
Русский: Все мы сразу же бросились к ней.
Тувинский: Кырган-авам черде чыткан.
Русский: Бабушка лежала на земле.
Тувинский: Ол ынчан назыны оранчок барган кадай кижи ооргазын аажок берттиндир ушса-даа, доп-дораан туруп келген.
Русский: Она была уже весьма пожилой женщиной и сильно ушибла спину, но мгновенно поднялась.
Тувинский: Дүвүревеңер, мен анаа-дыр мен.
Русский: Не волнуйтесь, со мной все хорошо.
Тувинский: Кырган-авам кажан-даа аарзынган хевир көргүспес, ында-хаая-ла аарыыр, кадыының быжыы-биле ылгалыр кижи.
Русский: Бабушка никогда не показывала вида, что ей больно, она редко болела и отличалась крепким здоровьем.
Тувинский: Ооң ажы-төлүнүң элээн хөйү чажында-ла бүрлү берген, ынчалза-даа шак ол чидириглерни маадырлыы-биле, бүрүнү-биле бодун туттунуп шыдажып эрткен.
Русский: Многие из ее детей умерли в младенчестве, но она всегда переносила эти потери мужественно и с полным самообладанием.
Тувинский: Чуртталгазының улуг кезиинде кырган-авам хөй ажылдап келген, ажыл кылбас чорукка хөңнү чок чораан.
Русский: Большую часть жизни бабушка много работала и не любила безделье.
Тувинский: Кажан ол, иштиг-сааттыг боду, Лхасага чурттап тургаш, мага-бот дадыктырары-биле, бажыңның кырынче чадалап үнүп, даштарны ынаар болгаш дедир дажыглап чаңчыккан.
Русский: Когда она, беременная, жила в Лхасе, то имела обыкновение в качестве физического упражнения подниматься по лестнице на крышу дома и таскать камни туда и обратно.
Тувинский: Бистиң үеде улустуң аар атлетикага мергежиири дег, ол даштар дажып турган ышкажыл.
Русский: Как в наши дни люди занимаются тяжелой атлетикой, так и она носила эти камни.
Тувинский: Кырган-авам биске чугаалап турган.
Русский: Она говорила нам.
Тувинский: Силер шуут-ла үрелген улус-тур силер.
Русский: Вы совершенно испорченные люди.
Тувинский: Аар ажыл деп чүве билбес-тир силер.
Русский: Вы не знаете, что такое тяжелая работа.
Тувинский: 1960 чылдарның эгезинде Женева хоорайга төвүт төлээ чери организастаан бис, ынчан Ыдыктыг Башкының акызы Лобсанг Самтен ынаар бистиң төлээлекчивис бооп көже берген.
Русский: В начале 1960-х годов мы организовали тибетское представительство в Женеве, и брат Его Святейшества Лобсанг Самтен переехал туда в качестве нашего представителя.
Тувинский: Кырган-авам база ооң-биле кады чорупкаш, элээн үеде ооң өг-бүлезинге турган.
Русский: Бабушка тоже поехала с ним и некоторое время провела в его семье.
Тувинский: Оон ол Индиана штатта Блумингтонче, Норбунуң өг-бүлезинге бичии чурттаар дээш, чоруй барган.
Русский: Затем она отправилась в Блумингтон, штат Индиана, чтобы немного пожить в семье Норбу.
Тувинский: Кырган-авам бодунуң шупту уругларынга, ооң иштинде Дхармасалада Ыдыктыг Башкы биле Дарджилингиде бисти киириштир, ээлчештир ужуражып барып турган.
Русский: Она по очереди навещала всех своих детей, включая Его Святейшество в Дхармасале и нас в Дарджилинге.
Тувинский: Бис ону көргеш, кезээде өөрүүр турдувус.
Русский: Мы всегда были рады ее видеть.
Тувинский: Ооң-биле кады турары биске чүнүң-биле-даа деңнеттинмес сеткил ханыышкынын берип турган.
Русский: Ее общество доставляло нам ни с чем не сравнимое удовольствие.
Тувинский: Ол кымны-даа кажан-даа кончуп база бактап көрбээн.
Русский: Она никогда никого не бранила и не критиковала.
Тувинский: Ооң ала-чайгаар кээр алдар-ады ону билир аас-кежиктиг болган бүгү улустуң хүндүткелин хайныктырып турган.
Русский: Ее естественный авторитет вызывал уважение у всех, кто имел честь знать ее.
Тувинский: Мээң ачам чаа-ла он алды харлыг тургаш, Төвүттен Кыдатче көжүп келген.
Русский: Мой отец переехал из Тибета в Китай, когда ему было всего шестнадцать лет.
Тувинский: Ол эртем-билиг чедип ап, эргелеп-башкарар ажылга өөренип алыксаан.
Русский: Он хотел получить образование и изучить административное дело.
Тувинский: Ачам орта кыдат кыска өгленип алган, а төвүттер аразында Кыдатка удур күштүг хөөннер тергиидеп турар боорга, кырган-авам аңаа Лхасаже кадайы-биле кады ээп келбезин сүмелээн.
Русский: Там он женился на китаянке, а так как среди тибетцев господствовали сильные антикитайские настроения, бабушка посоветовала ему не приезжать в Лхасу с женой.
Тувинский: Ынчан мээң ада-ием Индияже көже бергеннер.
Русский: И тогда мои отец с матерью переехали в Индию.
Тувинский: Аңаа 1950 чылда мээң угбам, 1951 чылда – мен, а 1954 чылда – оол дуңмам төрүттүнген бис.
Русский: Там в 1950 году родилась моя сестра, в 1951 – я, а в 1954 – мой брат.
Тувинский: Кырган-авамның авамга хамаарылгазы эки сеткилдиг болгаш сагыш човангыр турган.
Русский: Бабушка относилась к моей матери доброжелательно и чутко.
Тувинский: Төвүттер биле кыдаттар аразынга чүс-чүс чылдар өттүр каразыг болгаш адааннажылга туруп келген-даа болза, ол ийи херээжен аажок эп-найыралдыг чурттап турганнар.
Русский: Несмотря на существовавшие веками подозрительность и соперничество между тибетцами и китайцами, обе женщины жили очень дружно.
Тувинский: Мола бодунуң хеймер кызы биле уйнуктарын индий школаже берипкен, а мээң авам оларны карактап турган.
Русский: Мола послала свою младшую дочь и внуков в индийскую школу, и моя мать присматривала за ними.
Тувинский: Амгы үениң эртем-билиглиг кижизи болур авамда ажыл-агый чорударының болгаш ажы-төл кижизидериниң бодунуу болур, кырган-авамның чаңчыкпааны аргалары бар турбуже, Мола оларны хүлээп көрүп, кеннин үргүлчү деткип келген.
Русский: Хотя у моей матери, современной, образованной женщины, были свои, непривычные для бабушки методы ведения хозяйства и воспитания детей, Мола признавала их и всегда поддерживала сноху.
Тувинский: Авам алды уругну ажаап-карактап, оларга бодунуң уругларынга дег хамаарылга көргүзүп, оларны депшилгелиг үзел-бодалга өөредип шыдаарын кырган-авам кѳрүп турган.
Русский: Она видела, что мама оказалась способной ухаживать за шестью детьми, относиться к ним как к своим собственным и учить их думать прогрессивно.
Тувинский: Оларның алгыжып, бот-боттарын бактажып турганын черле дыңнаваан мен база ол азы өске талада хензиг-даа өжээннежиг барын ожаап билбээн мен.
Русский: Я никогда не слышал, чтобы они ссорились или критиковали друг друга, и никогда не чувствовал ни малейшей враждебности с той или другой стороны.
Тувинский: Мээң авам билдингир кыдат өг-бүледен үнген улуг херээжен кижи турган.
Русский: Моя мать была важной дамой из известной китайской семьи.
Тувинский: Ооң ачазы генерал Чан Кайшиге албан эрттирип турган.
Русский: Ее отец служил генералом у Чан Кайши.
Тувинский: Авам колледж дооскаш, АКШ-ка өөредилгезин уламчылаар деп тургаш, мээң ачам-биле таныжып ап, аңаа ашакка барып алган.
Русский: Она окончила колледж и собиралась продолжать образование в США, когда познакомилась с моим отцом и вышла за него замуж.
Тувинский: Ол чүгле эки өг ишти болгаш ие кижи эвес, а ниитилелдиң бердинген айбычызы болган.
Русский: Она оказалась не только хорошей женой и матерью, но и преданным слугой общества.
Тувинский: Кажан 1959 чылда Индияже дескеннер немежип эгелээрге, мээң авам эт-хөреңги талазы-биле хамаарышпас боору оларга эргежок чугула деп шиитпирлээн.
Русский: Когда в 1959 году начался приток беженцев в Индию, моя мать решила, что для них крайне важно стать материально независимыми.
Тувинский: Ачы-дуза чедирген бут бөмбүүнге оюннуң ачызында ол иеузиттерден чер участогу садып алгаш, бот-боттарынга дузалажыр төп тудуп шыдапкан.
Русский: Ей удалось на выручку от благотворительного футбольного матча купить у иезуитов участок земли и построить центр взаимопомощи.
Тувинский: Авам ук тѳпке хүннүң-не идепкейлиг ажылдап турган, а ол 1986 чылда калган соонда, аңаа алды чүс чыгыы кижи ажылдап-чурттап турган.
Русский: Каждый день мама активно работала в центре, и к моменту ее смерти в 1986 году в нем жили и трудились почти шестьсот человек.
Тувинский: Колледж дооскаш, мээң угбам Янзом Дома Англияда чөөн чүк болгаш африка шинчилелиниң институдунче өөренип чоруй баргаш, аңаа кыдат болгаш төвүт культура шинчилээр кафедрага диплом ажылын бижээн.
Русский: Окончив колледж, моя сестра Янзом Дома уехала в Англию, в Лондонский институт востоковедения и африканистики, где написала диплом по кафедре изучения китайской и тибетской культуры.
Тувинский: Угбам Индияже ээп кээрге, ачам аңаа шөлүлгеде төвүт чазактың аппарадынга ажылдаарын саналдаан.
Русский: По ее возвращении в Индию отец предложил ей пойти работать в аппарат тибетского правительства в изгнании.
Тувинский: Ачам бистиң чонувустуң болгаш чуртувустуң мурнунга хүлээлгевисти күүседир кылдыр бисти үргүлчү деткип келген.
Русский: Он всегда поощрял нас к исполнению долга перед нашим народом и нашей страной.
Тувинский: Угбам төвүт архивтер библиотеказынга ажылдай бергеш, төвүт сеткүүлдүң редактору апарган.
Русский: Сестра устроилась на работу в библиотеку тибетских архивов, где стала редактором тибетского журнала.
Тувинский: Дхармасалага чурттап тургаш, Янзом Дома Молага бо-ла чеде бээрге, демгизи аңаа ынак аъш-чемин белеткеп берип турган.
Русский: Живя в Дхармасале, Янзом Дома часто навещала Молу, которая всегда готовила ее любимые блюда.
Тувинский: 1979 чылда угбамның бажынга кырган-авазының амыдыралының төөгүзүн бижиир бодал кирип келген.
Русский: В 1979 году сестре пришла идея записать историю бабушкиной жизни.
Тувинский: Кажан ол ону чугаалаарга, Мола аймап дүвүрей берген.
Русский: Когда она высказала ее, Мола пришла в замешательство.
Тувинский: Бодунуң амыдыралының болуушкуннарының дугайында ол чүнү ожаап билип, бодап чорааныл деп кым-даа кажан-даа оон айтырып көрбээн чүве-дир.
Русский: Никто никогда не спрашивал ее, что она чувствовала и думала о событиях своей жизни.
Тувинский: Ындыг-даа болза, кырган-авам сактып алган чүүлүн чугаалап бээринге чөпшээрешкен.
Русский: Однако она согласилась рассказать то, что помнила.
Тувинский: Ынчангаш дараазында чылдың дургузу хире үеде олар бо-ла чугаалажып турганнар, а Янзом Дома бижип ап турган.
Русский: И в течение последующего года или около того они часто беседовали, а Янзом Дома записывала.
Тувинский: Сактып эгелээш, Мола онза сагыш алындырыышкыны хереглевес болган.
Русский: Начав вспоминать, Мола не нуждалась в особых подсказках.
Тувинский: Ол ажыл-херекче улуг көдүрлүүшкүннүг шымнып кирипкен.
Русский: Она принялась за дело с энтузиазмом.
Тувинский: Угбам меңээ кырган-авамның чугаалары тодарадып бижип турар болуушкуннардан он-он чылдар эрткен соонда безин анаа эвес сонуурганчыг, сагыш-сеткилди хөделдириптер болганын чугаалаан чүве.
Русский: Сестра сказала мне, что ее рассказы отличались необычайной живостью даже спустя десятилетия после описываемых событий.
Тувинский: 1983 чылда угбам Туниске болган автомобиль озал-ондаандан халаптыы-биле чок болган.
Русский: В 1983 году моя сестра трагически погибла в автомобильной катастрофе в Тунисе.
Тувинский: Мен ооң өлүмүнүң дугайында баштай билип кааш, авамга дыңнаткан мен.
Русский: Я первым узнал о ее смерти и сообщил матери.
Тувинский: Авам сагышсыралдан аарып, чаңгыс кызын чидиргенинден олчаан оңгарлып шыдавааны шын чүве.
Русский: Она погрузилась в тоску и по-настоящему так никогда и не смогла оправиться от утраты единственной дочери.
Тувинский: Рактап аарааш, ол 1986 чылда чок апарган.
Русский: Заболев раком, она скончалась в 1986 году.
Тувинский: Орнукшудулгага номчуур мөргүлге муң-муң төвүттер чыглып келген.
Русский: Тысячи тибетцев собрались на заупокойную молитву.
Тувинский: Ол кыдат сөөктүг-даа турган болза, улустуң аңаа хамаарылгазы аажок хүндүткелдиг турган.
Русский: Хотя она была китаянкой, люди относились к ней с огромным уважением.
Тувинский: Мен 1983 чылда өгленип алган мен, удавайн кадайым иштели берген.
Русский: Я женился в 1983 году, и вскоре моя жена забеременела.
Тувинский: Бир катап нью-йоркчу аалчылар бажыңынга угбам дүжүмге кирген.
Русский: Однажды в нью-йоркском отеле мне приснилась сестра.
Тувинский: Ол меңээ кадайым кыс уруг божуп аар, а ол кыс уруг угбам боду болур деп чугаалаан.
Русский: Она сказала мне, что у моей жены должна родиться дочь и что она, сестра, будет ею.
Тувинский: Мен кымга-даа ол дугайында чугаалаваан мен, чүге дээрге аңаа бүзүрээрин-даа, бүзүревезин-даа билбейн турдум.
Русский: Я никому не сказал об этом, так как не знал, верить этому или нет.
Тувинский: Уйнуунуң төрүттүнгени авамны дыка өөрткен.
Русский: Рождение внучки очень обрадовало мою мать.
Тувинский: Ол болуушкун уруунуң өлүмү муңгараткан ооң чуртталгазын бичии-даа болза өөрүшкүлүг кылыпкан.
Русский: Оно внесло немного радости в ее жизнь, омраченную смертью дочери.
Тувинский: Уруум чүгле беш харлыг турда, кадайым-биле чарылгаш, дараазында он бир чылда ону чааскаан кижизидип өстүрүп келдим.
Русский: Я развелся, когда дочке было всего пять, и последующие одиннадцать лет воспитывал ее один.
Тувинский: Уруум меңээ угбамны дыка сагындырып келир турганын чугаалаар херек.
Русский: Надо сказать, она во многом напоминает мою сестру.
Тувинский: Чижээлээрге, ооң холунуң үжүү ылап угбамныы дег.
Русский: Например, у нее точно такой же почерк.
Тувинский: Угбамның идик-хеви биле хуу эт-севин сери иштинде хааржактарга шыгжап чораан мен, а уруум оларны касканнаарынга кезээде ынак кижи.
Русский: Я хранил одежду и личные вещи сестры в ящиках на чердаке, и дочка всегда любила копаться в них.
Тувинский: Элдептиин аа, Янзом Доманың хамык эт-севи мээң сеткилимге онза кирер-дир дээр турду.
Русский: Как странно, что у Янзом Дома были все вещи, которые мне особенно нравятся.
Тувинский: Ынчанганда, мен ам мээң угбам бистиң өг-бүлевисте катап боттанган деп бүзүрээр мен, ол чүүл мени аажок өөртүп чоруур.
Русский: Так что теперь я убежден, что сестра заново воплотилась в нашей семье, и меня это очень радует.
Тувинский: Уруум өзүп келбээн шаанда, өгленмес, а чүгле ону кижизидер мен деп аңаа аазаан турдум.
Русский: Я пообещал дочери, что, пока она не вырастет, я не женюсь, а буду заниматься только ее воспитанием.
Тувинский: Бис эки өңнүктер апарган бис.
Русский: Мы стали хорошими друзьями.
Тувинский: Эрткен чылын мен аңаа мынча дидим.
Русский: В прошлом году я сказал ей.
Тувинский: Сен ам бодуң тускай амыдыралдыг апардың
Русский: Теперь у тебя своя жизнь.
Тувинский: Мен дөртен сес харлыг-дыр мен, ынчангаш кырый бээримге, мээң-биле кады чоруур кижи херек-тир.
Русский: Мне сорок восемь лет, и нужно, чтобы кто-нибудь сопровождал меня в старости.
Тувинский: Өгленир деп тур мен.
Русский: Я собираюсь жениться.
Тувинский: Ол чөпшээрешкен.
Русский: Она согласилась.
Тувинский: Чоокта чаа катап база өгленип алган мен, а июнь айда кадайым-биле кыс уруглуг апарган бис.
Русский: Недавно я снова женился, и в июне у нас с женой появилась дочурка.
Тувинский: Бис ону авамның ады-биле адап алдывыс.
Русский: Мы назвали ее именем моей матери.
Тувинский: Ынчангаш авам база бистиң өг-бүлевиске катап боттанган деп бодаар мен.
Русский: Поэтому я полагаю, что и мать тоже воплотилась в нашей семье еще раз.
Тувинский: Кажан авам чок апарганда, Дескеннер төвүнде улус Ыдыктыг Башкы-биле ужурашкаш, мени Төптүң директору кылдыр томуйлаарын оон дилээннер.
Русский: Когда умерла моя мать, люди в центре беженцев встретились с Его Святейшеством и попросили его назначить меня руководителем Центра.
Тувинский: Мээң дуңмам, эмчи кижи, меңээ дузалазын деп негелде салгаш, чөпшээрешкен мен.
Русский: Я согласился при условии, что мой брат, врач, будет мне помогать.
Тувинский: Чогум-на ында 1986 чылдан эгелээш, амдыгаа чедир ажылдап тур бис.
Русский: Именно там мы и работаем с 1986 года по сей день.
Тувинский: Ам Төптү башкарары мээн барык бүгү үемни чарыгдап турар.
Русский: Сейчас управление Центром отнимает почти все мое время.
Тувинский: Ол Төп – Индияда эң депшилгелиг, чүге дээрге ачы-дуза чедирер акша-хөреңгиден хамаарышпас.
Русский: Этот Центр – самый прогрессивный в Индии, поскольку он не зависит от благотворительных средств.
Тувинский: Бис хевистер кылып турар бис, кайгамчык эки парлаар станоктуг, рентген-биле дерээн клиникалыг, гематология лабораториялыг, эмнелгелиг болгаш школалыг бис.
Русский: Мы изготовляем ковры, у нас великолепный печатный станок, оборудованная рентгеном клиника, гематологическая лаборатория, больница и школа.
Тувинский: 750 кижини хандырып турар бис.
Русский: Мы обслуживаем 750 человек.
Тувинский: Өг-бүлемни азыраар дээш, дыштаныр хүннерде болганчок Калимпонгиде бодумнуң фермамче барып турар мен, ында макарон бүдүрер фабрикам бар.
Русский: Чтобы содержать семью, я часто езжу на уик-энд на свою ферму в Калимпонге, где у меня макаронная фабрика.
Тувинский: Мээң лапшам бистиң черде улуг хереглелдиг.
Русский: Моя лапша пользуется спросом в нашей местности.
Тувинский: Төвүт парламентиниң кежигүнүнге соңгуттум.
Русский: Я избран членом тибетского парламента.
Тувинский: Хөй аян-чоруктар кылып, ылаңгыя Нью-Йоркка, Вашингтон биле Японияга, Төвүттү камгалап чүве чугаалап чоруур мен.
Русский: Я много путешествию и выступаю в защиту Тибета, особенно в Нью-Йорке, Вашингтоне и Японии.
Тувинский: Бир-тээ мээң угбам бо номну төндүрүп шыдавайн, чок апарган болганда, ол чугула сорулганы төндүр күүседир үлүг меңээ онаашканы бо.
Русский: Поскольку моя сестра умерла прежде, чем смогла закончить эту книгу, на мою долю выпало завершение этой важной задачи.
Тувинский: Кырган-авам чүгле төвүттеп чугаалаар болгаш, угбам ооң чугааларын англи дылче очулдуруп турган.
Русский: Бабушка говорила только по-тибетски, поэтому моя сестра переводила ее рассказы на английский.
Тувинский: Ол бижимелдерни парлаар кылдыр чыып кагдым.
Русский: Я собрал эти записи для публикации.
Тувинский: Ында чугаалаан төөгү төнмээн-даа болза, ол дээрге Дики Церингиниң чуртталгазының болгаш ооң ам барык эрте берген үезиниң тодаргай илередии-дир.
Русский: Хотя рассказанная в них история не завершена, это яркое отражение жизни Дики Церинг и ее эпохи, ныне почти ушедшей.
Тувинский: Ам улам хөй улус мээң кырган-авам-биле таныжып ап шыдаары дээш өөрүп тур мен.
Русский: Я рад, что теперь более широкая аудитория сможет познакомиться с моей бабушкой.
Тувинский: Бо чугаа ону чогууру-биле сактырынга арай четпес-даа болза аан.
Русский: Хотя этого рассказа недостаточно, чтобы воздать должное ее памяти.
Тувинский: I кезээ.
Русский: Часть I.
Тувинский: Тараачыннар кызы
Русский: Крестьянская дочь
Тувинский: Хая көрүнмүшаан
Русский: Oглядываясь назад
Тувинский: Ам, кажан сактырын оралдажырымга, амыдыралым меңээ элдептиг, барык боттуг эвес ышкаш сагындырар-дыр.
Русский: Сейчас, когда я пытаюсь вспоминать, жизнь моя представляется мне странной, почти нереальной.
Тувинский: Чамдык уткан-кагганым чүүлдер дээш мени өршээр апаар сен.
Русский: Тебе придется простить мне некоторые провалы в памяти.
Тувинский: Ол бүгү үе-дүпте болуп турган, а мынчага чедир мээң чашкы үем кажан-даа чугаалажыр чүүл болуп көрбээн болгай.
Русский: Все это было так давно, а до сих пор мое детство никогда не было предметом обсуждения.
Тувинский: Чугаа солун болзун дизе, чүнү канчаар ужурлуумну билбес-тир мен.
Русский: Я не знаю, как сделать, чтобы рассказ получился интересным.
Тувинский: Төрүттүнген хүнүм дугайында сээң айтырып турарың элдеп-тир.
Русский: Странно, что ты спрашиваешь о моем дне рождения.
Тувинский: Бир эвес кажан-бир шагда ол айтырыгны кырган-авамга салып диттиккен болзумза, ындыг хүндүткел чогум дээш, ол мени албан шыңгыы кончуур турган ийик.
Русский: Если бы я когда-нибудь решилась задать этот вопрос своей бабушке, она бы непременно сурово выговорила мне за такое проявление неуважения.
Тувинский: Үе-шагның өскерлип турарын-даа!
Русский: Как меняются времена!
Тувинский: Шынын чугаалаар болза, төрүттүнген ылап шын ай-хүнүмнү билбес мен.
Русский: Честно говоря, я не знаю точной даты своего рождения.
Тувинский: Биске ол кандыг ужур-уткалыг турган деп?
Русский: Какое это имело для нас значение?
Тувинский: Кандыг-даа байырымныы чокка төрүттүнүп, улгадып өзүп, ашакка барып, уруг-дарыгны божуп база чок апарып турган болгай бис.
Русский: Мы рождались, взрослели, выходили замуж, рожали детей и умирали без всякой помпы.
Тувинский: Амыдыралывысты бөдүүнү-биле чурттап эртип, улус анаа бөдүүн чурттаар деп база амыдырал – чайгаар болуушкун деп санап чордувус.
Русский: Мы проживали свою жизнь просто, считая, что люди просто живут и что жизнь – явление естественное.
Тувинский: Чижеглеп алырга, Инек чылының (1901) баштайгы айында төрүттүнген мен.
Русский: Я родилась примерно в первом месяце года Быка (1901).
Тувинский: Сонам Цомо деп адаттырдым.
Русский: Меня назвали Сонам Цомо.
Тувинский: Төрүттүнеримге, тывыскан ол ат өске чуртталгамга хамааржыр.
Русский: Имя, данное мне при рождении, относится к другой жизни.
Тувинский: Улустуң хөй кезии мени Дики Церинг деп билир, чүгле төрүттүнүп келгеш, алган адым ол эвес чүве.
Русский: Большинство людей знают меня как Дики Церинг, но это не то имя, с которым я родилась.
Тувинский: Лхасаже көжүп келген үемден эгелээш, мен үргүлчү ол атты үдеп чоруур бүгү хөй-ниитичи ёзу-чурум болгаш ажык-дуза-биле кады Дики Церинг боорун оралдажыр апарган мен.
Русский: С тех пор как я переехала в Лхасу, я всегда пыталась быть Дики Церинг – со всеми общественными условностями и пользой, которые этому имени сопутствовали.
Тувинский: Чаа байдалымның меңээ онаап турары харыысалганың уржуунда мен чоорту Сонам Цомо – эки бажың ээзи болгаш ие апаары дың чаңгыс сорулгазы болур бөдүүн амыдыралдыг бөдүүн кыс – боорун соксаан мен.
Русский: Из-за ответственности, которую возлагало на меня мое новое положение, я постепенно перестала быть Сонам Цомо – простой девушкой с простой жизнью, единственной целью которой было стать хорошей хозяйкой дома и матерью.
Тувинский: Бодумну уттуптар деп албадапканым ол чалыы кыска амдыгаа чедир аажок чымчак сеткилдиг мен.
Русский: Я до сих пор испытываю огромную нежность к той юной девушке, которую заставила себя забыть.
Тувинский: Салым-чол болгаш бүзүрел мени шынзыгар аргажок хүлээлгеже – Далай-Ламаның иези болу бээринче аппар чораан.
Русский: Судьба и вера вели меня к моей невероятной миссии – стать матерью Далай-Ламы.
Тувинский: Кажан ол болдуна бээрге, бүгү дидимимни база бодумга бүзүрелимни доп-дораан чидирипкен дег болган мен; чаш уруг ышкаш, корга берген мен.
Русский: Когда это произошло, я словно разом потеряла всю храбрость и уверенность в себе; я испугалась, как дитя.
Тувинский: Мээң мурнумда турар сорулга өндүр улуг болгаш түрлүг ышкаш сагындырган.
Русский: Стоявшая передо мной задача казалась величественной и грозной.
Тувинский: Ынчалза-даа бодумну куда хүнүнде алганым, «Чедимче Далайы» дээр уткалыг Дики Церинг деп ат-биле адап эгелээримге, эрес-дидимим болгаш тура-соруум менче эглип келген.
Русский: Но когда я стала называть себя Дики Церинг – именем, которое я получила в день свадьбы и которое означало «Океан Удачи», – мужество и воля вернулись ко мне.
Тувинский: Мен оон ыңай кортпастап, мени аппар чыдар агымга удур туржур деп бүрүн шиитпирлиг апарып, салым-чолга сагыштыым-биле чөңгээлээн мен.
Русский: Я больше не боялась и сознательно бросила вызов судьбе, полная решимости противостоять несущему меня потоку.
Тувинский: Мен ам – куяң аарыгдан аарып чоруур турупкан кырган кадай мен.
Русский: Сейчас я – усталая старая женщина, страдающая от ревматизма.
Тувинский: Ынчалза-даа мага-бодуңар чеже-даа кошкак болза, сактып алыңар: чалыы шааңарның сүлдези дириг, ол силерни эң улуг хилинчек-човалаң мурнунга безин кажан-даа кагбас.
Русский: Но сколь бы ни были вы слабы физически, помните: дух юности жив и никогда вас не покинет – даже перед лицом величайших страданий.
Тувинский: Ам мээң дың чаңгыс орукташтарым – күзелдерим болгаш сактыышкыннарым.
Русский: Единственными моими спутниками теперь стали мечты и воспоминания.
Тувинский: Бодалдарым-биле чашкы үем чылдарынче, төрээн хоорайымче, кырган-авам, кырган-ачамче болганчок-ла эглир апардым.
Русский: Все чаще я возвращаюсь мыслями в годы детства, в мой родной город, к родителям, бабушке и дедушке.
Тувинский: Шынаалар, тейлер болгаш хемни, өзүп келгеним суурда бажыңымны көөр-дүр мен.
Русский: Я вижу луга, холмы и реку, деревенский дом, в котором я выросла.
Тувинский: Ам ышкаш, мээң оруумнуң сөөлгү үе-чадазында дег, эглип келиишкинниң өндүр улуг эргилиишкинин кажан-даа ындыг тода ожаап билбейн чораан мен.
Русский: Никогда еще я не чувствовала великий цикл возвращения столь ясно, как сейчас, на последнем этапе моего пути.
Тувинский: Чаңчылдарны үреп, уттуптары чүден белен.
Русский: Традиции очень легко нарушить и забыть.
Тувинский: Бөгүн, кажан аныяк улустуң боттарын канчаар алдынып чоруурун көөрүмге, оларның ындыызы чаңчылдарга удур боттарының удурланыышкынын илередириниң бир аргазы кылдыр меңээ сагындырып кээр.
Русский: Сегодня, когда я вижу, как ведут себя молодые люди, мне кажется, что это их способ выразить свой протест против традиций.
Тувинский: Олар ынчалдыр кайы хире амгы үениң улузу боорун көргүзүксеп турар.
Русский: Они хотят таким образом продемонстрировать, насколько они современны.
Тувинский: Бодумнуң байдалдарга тааржырым болгаш өскерлип шыдаар аргам бар турбуже, аажок чаңчылдар сагыыр кижи болганымга чоргаарланыр мен.
Русский: Несмотря на свою гибкость и способность меняться, я горжусь тем, что я очень традиционный человек.
Тувинский: Кай, ооң ужун мен эргиниң дириг артынчызы апаар мен бе?
Русский: Разве я из-за этого становлюсь живым анахронизмом?
Тувинский: Мен кезээде чоргаар болгаш күштүг тура-соруктуг кижи чордум.
Русский: Я всегда была гордой и обладала сильной волей.
Тувинский: Дыка хөй тулчуушкуннарга тиилеп үндүм, тиилелге бүрүзү мени чүгле күштүг кылып каап турду.
Русский: Я выиграла множество битв, и каждая победа делала меня только сильнее.
Тувинский: Күштүң үнер дөзү меңээ чаңчылдарым, төвүт дазылдарым турду.
Русский: Источником силы для меня были мои традиции, мои тибетские корни.
Тувинский: Чаңчылдарны уттуп база херээ чок чок дээш үндүр октап болбас.
Русский: Традиции нельзя забывать или выбрасывать за ненадобностью.
Тувинский: Олар дээрге бистиң сүлде-сүзүүвүстүң, чоргааралывыстың болгаш энерел сеткилдиг бооп шыдаарывыстың дириг чаяакчылары-дыр.
Русский: Это живые творцы нашего духа, нашей гордости и способности к состраданию.
Тувинский: Олар бисти кым бооп турарывыс улус кылдыр хевирлеп, кым болуксап турарывысты тодарадып турар.
Русский: Они делают нас теми, кто мы есть, и определяют то, кем мы хотим быть.
Тувинский: Эрте чашкы чылдар
Русский: Ранние годы
Тувинский: Мээң төрүттүнеримниң каш хонук мурнунда кырган-ачам тус черниң ламазынга барып чораан.
Русский: Зa несколько дней до моего рождения дедушка посетил местного ламу.
Тувинский: Төрүттүнер ужурлуг чаш төл кыс уруг болур деп, ол бүзүреп турган.
Русский: Он был уверен, что ребенок, которому предстоит родиться, будет девочкой.
Тувинский: Кырган-ачам мынча дээн.
Русский: Дедушка так говорил.
Тувинский: Ол анаа эвес төл боор деп эът-сөөгүм-биле билип тур мен
Русский: Я костями чувствую, что это будет необычное дитя.
Тувинский: Шуут кайгамчык херээжен болур онза кыс уругга тааржыр аттан бодап тып берип көрүңерем.
Русский: Пожалуйста, придумайте подходящее имя для особенной девочки, которая станет совершенно замечательной женщиной.
Тувинский: Каш хүн мөргүп, үргүлчүлээшкинниг чурагай санаашкыннары кылып келген соонда, мени Сонам Цомо деп адаары шиитпирлеттинген.
Русский: После нескольких дней молитв и продолжительных астрологических расчетов было решено назвать меня Сонам Цомо.
Тувинский: Сонам дээрге «өзүген» дээн, а Цомо дээрге узун назылаарының өндүр улуг кыс бурганының ады.
Русский: Сонам означает «плодовитость», а Цомо – имя великой богини долголетия.
Тувинский: Бистиң чаңчылчаан тараачын ниитилеливиске шажын-чүдүлге амыдыраарын шын деп көөрүнүң чаңгыс-ла аргазы болур.
Русский: В нашем традиционном крестьянском обществе религия была единственным оправданием существования.
Тувинский: Ол биске арыг боорун, угаанның амыр-тайбыңын болгаш сеткил-чүректиң ханарын хайырлап турган.
Русский: Она давала нам чистоту, спокойствие ума и сердечное удовлетворение.
Тувинский: Шажын-чүдүлге – мен ону бүзүрел дээр мен – бистиң хүн бүрүде амыдыралывыстың чарылбас кезээ бооп турду.
Русский: Религия – я называю ее верой – была неотъемлемой частью нашей повседневной жизни.
Тувинский: Божууру, өгленири, ырак чер чорууру, аарыг-аржык, өлүрү болгаш мөчээн соонда чуртталга дээн ышкаш амыдыралдың бүгү-ле чугула болуушкуннарынга киржири-биле бурганның чер кырында төлээзи болур ламаны чалап аар турган.
Русский: Священника, представителя Бога на земле, приглашали для участия во всех таких значительных событиях жизни, как роды, бракосочетание, дальние поездки, болезнь, умирание и загробная жизнь.
Тувинский: Мээң эң-не баштайгы сактыыышкыннарым бойдузу ону элбекшилдиң дываажаң сесерлии кылдыр хуулдурупкан чурт дугайында.
Русский: Мои самые ранние воспоминания – о стране, которую природа превратила в райский сад изобилия.
Тувинский: Ында арга-эзим, хөлдер, тейлер, даглар болгаш үнүш-дүжүткүр чер эңмежок.
Русский: Там было много лесов, озер, холмов, гор и плодородной земли.
Тувинский: Цонка районда төрээн суурум Чурха мээң сагыжымга ынчаар артып калган.
Русский: Такой мне запомнилась моя родная деревня Чурха в районе Цонка.
Тувинский: Чурха Кумбум хүрээниң эргезиниң адаанга турган.
Русский: Чурха находилась под юрисдикцией монастыря Кумбум.
Тувинский: Цонка болза XIV чүс чылда Гелугпа деп буддий бөлүктү үндезилээн өндүр улуг лама Цонкапаның төрээн чери болур.
Русский: Цонка была родиной великого ламы Цонкапы, который в XIV веке основал буддийскую секту Гелугпа.
Тувинский: Өг-бүлениң ийиги уруу, а кыс уругларының улуу турган мен.
Русский: Я была вторым ребенком в семье, но старшей среди дочерей.
Тувинский: Ада-ием мээң төрүттүнгенимни аас-кежик чок деп санааны чадавас, чүге дээрге ол чүүл өг-бүлеге кыстарның узун шуушкааның көстүп кээрин баш бурунгаар демдектеп турган.
Русский: Возможно, родители считали мое рождение несчастьем, так как оно предвещало появление в семье долгой цепочки девочек.
Тувинский: Амдога эрткен чашкы шаамны үдээн хосталгамны кажан-даа утпайн чордум.
Русский: Я никогда не забывала о свободе, которая сопровождала мои детские годы в Амдо.
Тувинский: Төвүттүң ийи чөөн можузунуң бирээзи.
Русский: Одна из двух восточных провинций Тибета.
Тувинский: Чеди кыс дуңмам болгаш үш эр акы-дуңмам-биле кады ынакшыл болгаш эп-найыралдың байдалынга өзүп келдим.
Русский: Я росла с семью сестрами и тремя братьями в атмосфере любви и дружбы.
Тувинский: Ада-ием бөдүүн-даа болза, бай-шыдалдыг тараачыннар чораан болгаш, делегей дугайында мээң билиглерим чер ажылдыг өгбелер дугайында төөгүлер-биле кызыгаарланып турган.
Русский: Мои родители были скромными, но зажиточными крестьянами, и мои знания о мире ограничивались историями о жизни предков-земледельцев.
Тувинский: Чер ачызында чурттап чораан бис.
Русский: Мы жили за счет земли.
Тувинский: Кажан салым-чолдуң аайы-биле мээң амыдыралымга хенертен күштүг өскерлиишкиннер болганда, мен чүгле анаа тараачын кызыжак турдум.
Русский: Когда по воле судьбы в моей жизни произошли внезапные и резкие перемены, я была всего лишь обычной крестьянской девчонкой.
Тувинский: Чашкы үем улуг, үргүлчү немежип өзүп турар өг-бүлеге эрткен.
Русский: Детство мое прошло в большой, постоянно растущей семье.
Тувинский: Ачам алды эр акы-дуңмалыг кижи, олар шупту боттарының кадайлары болгаш ажы-төлү-биле чаңгыс бажыңга чурттап турганнар.
Русский: У отца было шесть братьев, и все они жили в одном доме вместе со своими женами и детьми.
Тувинский: Ол чаңчыл чогум-на Амдо можунуң онзагай чүүлү турган.
Русский: Этот обычай был характерен именно для провинции Амдо.
Тувинский: Оолдар кадайларын төрээн өг-бүлелеринче эккээр, а кыстар өгленгеш, ада-иезиниң бажыңын каапкаш, ашааның өг-бүлезинче чоруй баар.
Русский: Сыновья приводили жен в свои родные семьи, а дочери после замужества оставляли родительский дом и уходили в семью мужа.
Тувинский: Чамдыкта, бир эвес ада-ие чүгле кыстарлыг болза, олар өг-бүлениң адын уламчылаар дээш, ооң кежигүнү апаар күдээни «садып алыр» турганнар, ынчалза-даа ындыг чүүл ховар болур.
Русский: Иногда, если у родителей были только дочери, они «приобретали» жениха, который становился членом семьи, чтобы продолжить ее имя, но такое случалось редко.
Тувинский: Амдода бажыңнар Төп Төвүттүң бажыңнарындан ылгалдыг: олар дөрбелчин, чаңгыс азы ийи каът болур.
Русский: Дома в Амдо отличались от жилищ Центрального Тибета: они были квадратные, одно- или двухэтажные.
Тувинский: Бис ийи каът бажың биле хөделдер чурттаар чаңгыс каът бажыңныг турдувус.
Русский: У нас был двухэтажный дом и одноэтажный, в котором жили слуги.
Тувинский: Бажыңнар тударда, тхала – аразынче довурак уруп каар ийи хананы ажыглаар турган.
Русский: Для строительства домов использовались тхала – две стены, между которыми набивался песок.
Тувинский: Суурнуң бажыңнарын долгандыр даш хана туткан, а бажыңнар боттары иштики шөлчүгештерни долгандыр турар.
Русский: Деревенские дома окружала каменная стена, а сами они располагались вокруг внутреннего дворика.
Тувинский: Улуг өг-бүлелер хаая эвес элээн каш ындыг бажыңдан тургустунган коданнарга чурттаар.
Русский: Большие семьи нередко жили в усадьбах, состоящих из нескольких таких домов.
Тувинский: Бажың бүрүзү цампа (Төвүтте кол чем продуктузу болур хоорган арбай далганы), далган, хеңмелээн эът, хендир үзү болгаш ак саржаг шыгжаар улуг өрээлдиг болур.
Русский: В каждом доме была большая комната для хранения цампы (поджаренной ячменной муки, основного продукта питания в Тибете), муки, вяленого мяса, растительного и сливочного масла.
Тувинский: Хойлар, инектер, аъттар, дри (кыс сарлыктар), элчигеннер, хаваннар болгаш дзомо тудар мал турар черлер аңгы турар.
Русский: Отдельно располагались стойла, в которых мы держали овец, коров и лошадей, дри (самок яков), ишаков, свиней и дзомо.
Тувинский: сарлыктар биле инектерниң кыс үре-төлү
Русский: так называется потомство женского пола от яков и коров
Тувинский: Эр үре-төлүн «дзо» дээр.
Русский: Мужское потомство именуется «дзо»).
Тувинский: Бистиң черге мээң кажан-бир шагда көргеннеримден эң-не каржы-дошкун көстүр мастифтер бар турган – олардан коргунчуг ыттар Лхасага безин турбаан чүве.
Русский: В нашей местности водились самые свирепые на вид мастифы, которых я когда-либо видела, – ужаснее их не было даже в Лхасе.
Тувинский: Оларны үнелиг таңныыл ыттар кылдыр ажыглап турду.
Русский: Их использовали в качестве ценных сторожевых собак.
Тувинский: Мастифтерни хаая эвес аъттарга безин орнаптары билдингир болгай.
Русский: Известно, что их нередко обменивают даже на лошадей.
Тувинский: Садыглажыышкыннар чоруп турда, олар аажок хайыы черлерже бо-ла халып эртер ужурлуг турган, ынчангаш даваннарының кежи сывырлып калган боор.
Русский: В ходе торговых процедур им часто приходится преодолевать большие расстояния, и у них образуются ссадины на лапах.
Тувинский: Ыттарның балыгланган даваннарын сарлык дүгү-биле шарып бээр турдувус.
Русский: Мы обвязывали их раненые лапы ячьей шерстью.
Тувинский: Мээң ачамны Таши Дондуп, а авамны – Дома Янзом дээр.
Русский: Моего отца звали Таши Дондуп, а мать – Дома Янзом.
Тувинский: Олар база бис-биле кады чурттап турган.
Русский: Они тоже жили с нами.
Тувинский: Амдода бүгү улуг херээженнерни амала дээр, «ава» дээни ол.
Русский: В Амдо всех взрослых женщин называли амала, т. е. «мать».
Тувинский: Бир аваны өскезинден ылгаар дээш, тама азы гама – «улуг ава» азы «биче ава» деп аттарны, улуг-бичезин барымдаалап, ажыглап турдувус.
Русский: Чтобы отличить одну «мать» от другой, мы использовали такие термины, как тама или гама – старшая мать или младшая мать, в зависимости от старшинства.
Тувинский: Чаңчыл ёзугаар база ада-иезинге бердингениниң илередии кылдыр, ажы-төлүн өстүрүп каан улуг салгалдың төлээлекчилерин ажылдан хостаар турган.
Русский: Согласно традиции и в качестве выражения преданности родителям представители старшего поколения, которые вырастили детей, освобождались от работы.
Тувинский: Олар бо чуртталгазынга бодунуун ажылдап каапкан деп санаары ол.
Русский: Считалось, что они уже отработали свое в этой жизни.
Тувинский: Кырган-ачам биле кырган-авам мээң чырык черге чаяаттынып келгенимден бээр, улуг кыс уруг боорумга эвес – менден улуг акым турган-на болгай – а мээң анаа эвес уруг боорумну болгаш өзүп келгеш, оон-даа артык анаа эвес херээжен кижи боорумну баш удур билгеш, меңээ ынак турганнар.
Русский: Дед и бабушка любили меня с момента моего появления на свет не потому, что я была старшей, – у меня уже был старший брат, – а потому, что предвидели, что я буду необычным ребенком и еще более необычной женщиной, когда вырасту.
Тувинский: Олар менче ынакшыл биле эргелелдиң бүдүн далайын сиңниктир төп келгеннер.
Русский: Они изливали на меня целое море любви и нежности.
Тувинский: Хамык чаш шаамны өттүр мени чассыдып, ажаап-тежээп турар деп билип чордум.
Русский: Все свое детство я знала, что меня холят и лелеют.
Тувинский: Түңнелинде амыдыралдың өөрүшкүзү мени кажан-даа кагбайн келген.
Русский: В результате чувство радости жизни никогда не покидало меня.
Тувинский: Мээң амыдыралымны байыдып, херээжен кижиниң чуртталгазы аар-берге боорда, кээргел чок чорук, шылгалдалар болгаш муңгагдал-биле долдунган болур деп чүвени менден хензиг үеде-даа болза, чажырыпканнары дээш, оларга улуу-биле өөрүп четтирип чоруур мен.
Русский: Я очень им благодарна за то, что они обогатили мою жизнь и скрыли от меня, пусть всего лишь на время, что жизнь женщины может быть тяжелой, жестокой и полной испытаний и горя.
Тувинский: Кырган-ачам биле кырган-авам мээң бүгү делегейимниң төвүнге турганнар.
Русский: Дед с бабушкой были центром всего моего мира.
Тувинский: Олар-биле кады удуп, чемненип турдум, олар мени аргалап, кара турамда салып турганнар.
Русский: С ними я спала и ела, они утешали меня и баловали.
Тувинский: Мээң хензиг бодумну олар боттары-биле долдуруп турар дег сагындырып чорду.
Русский: Казалось, они заполняют собой все мое маленькое существо.
Тувинский: Кырган-ачам биле кырган-авамның база эр-кыс уйнуктарының аразында чурумнуң шыңгыы дүрүмнери-биле кызыгаарлаттынмаан чылыг, хостуг хамаарылгалар-даа аңаа чылдак болган чадавас.
Русский: Возможно, причиной тому были теплые, непринужденные отношения между дедом с бабушкой и их внуками и внучками, которые не были ограничены строгими правилами поведения.
Тувинский: Кырган-ачам күштүг, дужаар чаңныг, харын-даа арай турамык кижи чораан.
Русский: Мой дед был сильным, властным, даже слегка надменным человеком.
Тувинский: Ол үеде ол Амдога ээ болуп, кадыг-быжыг хол-биле чагырып турган.
Русский: В то время он был хозяином в Амдо и правил железной рукой.
Тувинский: Мен чырык черге чаяаттынып кээримге, шак ол хай чок чагырыкчы мени холдарынга, кавайга дег, тудуп алгаш: «Бо мээң Сонам Цомом-дур!» деп медеглээн.
Русский: Когда я появилась на свет, этот буйный властелин взял меня на руки, как в люльку, и заявил: «Это моя Сонам Цомо!»
Тувинский: Ындыг долу медеглел соонда мен ооң хайгааралының адаанче кире берген мен.
Русский: После такого исчерпывающего заявления я стала его подопечной.
Тувинский: Ооң дужаар чаңныы болгаш алдар-адын шын эвес ажыглаары мээн ада-иемни ажындырып турган-даа болза, оларга ооң-биле эптежиринден өске чүү-даа артпаан.
Русский: Даже если его властность и злоупотребление авторитетом раздражали моих родителей, им не оставалось ничего иного, как только смириться с этим.
Тувинский: Бүгү-ле чугула айтырыгларга кырган-ачам биле кырган-авамга чагыртып турар ава-ачамның мээң могадыым, аагым бүрүзү-биле чөпшээрежип турары оон-даа артык элдеп ышкаш сагындырар турган.
Русский: Тем более странным казалось мне то, что мои родители, подчинявшиеся деду и бабушке во всех важных вопросах, уступали каждому моему капризу и каждой причуде.
Тувинский: Чүгле оранчок сөөлзүредир бистиң төрел харылзааларывыстың артында турар удур-дедир хүндүткелди база өг-бүлеге боттарывысты алдынарывыстың бүгү талаларын ооң кайы хире аянчыдып турганын медереп билип эгелээн мен.
Русский: Только намного позже я стала осознавать взаимное уважение, которое стояло за нашими родственными узами, и то, как оно окрашивало все грани нашего поведения в семье.
Тувинский: Өг-бүлениң бүгү кежигүннери кырган-ачам биле кырган-авамга ынакшыл, ханы хүндүткел болгаш харын-даа бир кезек коргуушкун-биле хамааржып турганнар.
Русский: Все члены семьи относились к деду и бабушке с любовью, благоговейным уважением и даже с некоторым страхом.
Тувинский: Ындыг болза-даа, оларның болгаш уйнуктарының аразында харылзаалар кандыг-даа ёзу барымдаалаваан чоок, чылыы-биле демдеглеттинип турган.
Русский: Тем не менее отношения между ними и их внуками были отмечены лишенной всяких формальностей близостью.
Тувинский: А ада-ие болгаш уруглар аразында харылзаалар тыртылчак, оспаксыргай болгаш аажок шыңгыы болуп келген.
Русский: Отношения же между родителями и детьми были сдержанными, отчужденными и очень строгими.
Тувинский: Бир талазындан мээң авам-ачамның база өске талазындан мээң кырган-авам, кырган-ачамның харылзаалары база шак ындыг-ла болгай.
Русский: Такими же были отношения между моими отцом и матерью, с одной стороны, и дедом и бабушкой – с другой.
Тувинский: Мээн ада-иемни кырган-ачам биле кырган-авам кайы хире сүртедип турганын – болганчок бүдүү өөрүшкү-биле – эскерер турдум.
Русский: Я замечала – часто не без тайного ликования, – в какой трепет моих родителей ввергали дед с бабушкой.
Тувинский: Чижээлээрге, бир эвес кырган-ачам кангыга (олурар болгаш удуур чылыдып турар бедик чер) саадап олурган болза, социал доктааткан чурум ооң чанынга орарын мээң ачамга хоруп каан турду.
Русский: Например, если дед восседал на канге (подогреваемом возвышении для сидения и сна), социальные условности запрещали моему отцу сидеть рядом с ним.
Тувинский: Улуг кижиге хүндүткел чок-ла болза ачамның туруп кээрин, чок-ла болза шалага орарын негээр турган.
Русский: Почтение к старшему требовало, чтобы он либо стоял, либо усаживался на пол.